Diari Oficial de la Generalitat Valenciana


Sumari del DOGV 7768, del 26-04-2016 (2016/2564)

Informació pública de l'informe ambiental i territorial estratègic de la modificació puntual número 2 del pla parcial del sector C del polígon industrial de Xilxes.
--------------------------------------------------------------------------------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2564


Data del document
:   15-04-2016

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * pla d'urbanisme
    * administració local

Informació pública de l'informe ambiental i territorial estratègic de la modificació puntual número 2 del pla parcial del sector C del polígon industrial de Xilxes. [2016/2564]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual número 2 del pla parcial del sector C del polígon industrial de Xilxes, emés per l'Alcaldia mitjançant Resolució de data 13 d'abril de 2016, del tenor literal següent:  
  
  
«Vista la instància presentada per Javier Aparici Bartoll, en representació d'Azulmed, SL Unipersonal, en què sol·licita procedir a iniciar el procediment d'aprovació de la modificació puntual número 2 de sector C del polígon industrial els Plans.  
Atés que el sol·licitant a la instància acompanya una proposta de modificació puntual número 2 del pla parcial del sector C del polígon industrial els Plans d'aquest municipi.  
Atés que en data 16 de desembre de 1998, la Comissió Territorial d'Urbanisme de la Generalitat Valenciana va acordar l'aprovació definitiva de la modificació puntual de la sectorització i de la xarxa estructurant del polígon industrial de Xilxes, per la qual s'unificaven els sectors 3, 4, 5 i 6 en un únic sector C.  
Atés que l'ajuntament, en el Ple celebrat el 30 de desembre de 1998, va acordar l'aprovació definitiva del programa d'actuació integrada, el pla parcial i el projecte de reparcel·lació del sector C, que s'havia publicat el el Butlletí Oficial de la Província de Castelló número 34 de 20 de març de 1999.  
Atés que en el Ple del 28 d'octubre de 1999, es va aprovar la modificació 1a del pla parcial del sector C, que és la vigent fins a la data per al sector.  
Atés que l'objecte de la modificació proposada consistix a canviar l'ordenació detallada aprovada per mitjà del pla parcial, en els aspectes següents: modificar la zona de qualificació de dos parcel·les a fi d'eliminar la reculada mínima obligatòria entre les edificacions que es construïsquen en aquestes.  
Atés que, segons l'article 44.5 de la Llei 5/2014 d'ordenació del territori, urbanisme i paisatge (en endavant LOTUP), correspon a l'ajuntament la seua formulació, tramitació i aprovació.  
Atés que l'article 46 de la LOTUP estableix que per a les modificacions menors de plans i programes, l'òrgan ambiental i territorial determinarà si la dita modificació ha de ser objecte d'avaluació ambiental i territorial estratègica simplificada o ordinària, per al que haurà de tindre en consideració els criteris de l'annex VIII de la llei.  
Atés que després de la modificació de la LOTUP realitzada per la Llei 10/2015, de Mesures Fiscals de Gestió Administrativa i Financera i d'Organització de la Generalitat, s'establix que per al cas d?»instruments de planejament urbanístic que afecten únicament i exclusivament a l'ordenació detallada del sòl urbà definida en la present llei», l'òrgan ambiental i territorial serà l'ajuntament del terme municipal de l'àmbit del planejament, modificant l'article 48 de la LOTUP.  
  
Vist l'informe emés pels serveis tècnics, del qual es desprén que consultat l'annex VIII de la LOTUP, la modificació proposada pot tramitar-se amb una avaluació ambiental simplificada ja que no influeix en altres plans, ni en espais protegits o naturals protegits, ni té incidència important en el model territorial.  
De fet, la modificació no suposa l'alteració de les alineacions a vials, la modificació de zones verdes, ni la modificació de les condicions de volum o altura de les edificacions, per la qual cosa es considera que no és necessari un estudi d'integració paisatgística, tal com justifica el sol·licitant.  
A la vista de tot el que antecedeix, aquesta Alcaldia Presidència resol:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 2 del pla parcial del sector C del polígon industrial de Xilxes, d'acord amb els criteris de l'annex VIII de la LOTUP, per no tindre efectes significatius sobre el medi ambient; i correspon continuar la modificació del pla d'acord amb la seua normativa sectorial.  
Segon. Notificar als interessats la present resolució, amb la indicació que per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans de defensa que estimen pertinents segons dret.  
Tercer. Publicar en el Diari Oficial de la Comunitat Valenciana el present informe als efectes previstos en l'article 51.7 de la LOTUP.»  
  
  
Xilxes, 15 d'abril de 2016.- L'alcalde: José Martínez Melchor.